title: Регламент за изпълнение (ЕС) № 1013/2014 на Съвета от 26 септември 2014 година за изпълнение на Регламент (ЕС) № 36/2012 относно ограничителни мерки с оглед на положението в Сирия

text:
               27.9.2014

               BG

               Официален вестник на Европейския съюз

               L 283/9

         РЕГЛАМЕНТ ЗА ИЗПЪЛНЕНИЕ (ЕС) № 1013/2014 НА СЪВЕТА
   от 26 септември 2014 година
   за изпълнение на Регламент (ЕС) № 36/2012 относно ограничителни мерки с оглед на положението в Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) № 442/2011 (1), и по-специално член 32, параграф 1 от него,
   като има предвид, че:

               (1)

               На 18 януари 2012 г. Съветът прие Регламент (ЕС) № 36/2012.

               (2)

               С решението си от 16 юли 2014 г. по дело Т-572/11 Съдът на Европейския съюз отмени решението на Съвета за включване на Samir Hassan в списъка на лицата и образуванията, към които се прилагат ограничителни мерки, поместен в приложение II към Регламент (ЕС) № 36/2012.

               (3)

               Samir Hassan следва отново да бъде включен в списъка на лицата и образуванията, към които се прилагат ограничителни мерки, поместен в приложение II към Регламент (ЕС) № 36/2012, с нови основания за вписване.

               (4)

               Освен това информацията, отнасяща се до две от образуванията, изброени в приложение II към Регламент (ЕС) № 36/2012, следва да се актуализира.

               (5)

               Поради това Регламент (ЕС) № 36/2012 следва да бъде съответно изменен,

         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕС) № 36/2012 се изменя, както е предвидено в приложението към настоящия регламент.
   Член 2
   Настоящият регламент влиза в сила от датата на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 26 септември 2014 година.

            За Съвета

            Председател

         S. GOZI

      (1)  ОВ L 16, 19.1.2012 г., стр. 1.

      ПРИЛОЖЕНИЕ

                  1.

                  Следното лице се вмъква в списъка на физическите и юридическите лица, който се съдържа в раздел А от приложение II към Регламент (ЕС) № 36/2012:

                              Име

                              Идентификационни данни

                              Основания

                              Дата на включване в списъка

                              „48.

                           Samir (
                                 ) Hassan (
                                 )

                              Samir Hassan е виден бизнесмен, близък до основни фигури на сирийския режим, като Rami Makhlouf и Issam Anbouba; от март 2014 г., след назначаването му от министъра на икономиката Khodr Orfali, заема поста заместник-председател за Русия в двустранните стопански съвети. Освен това той подпомага водените от режима военни действия с дарения на парични средства. Samir Hassan е съответно свързан с лица, които се ползват с облаги от режима или го подкрепят, и осигурява подкрепа и се ползва с облаги от сирийския режим.

                              27.9.2014 г.“

                  2.

                  Вписванията за посочените по-долу образувания, които се съдържат в раздел Б от приложение II към Регламент (ЕС) № 36/2012, се заменят със следните вписвания:

                              Наименование

                              Идентификационни данни

                              Основания

                              Дата на включване в списъка

                              „54.

                              Overseas Petroleum Trading
                              известно още като „Overseas Petroleum Trading SAL (Off-Shore)“
                              известно още като „Overseas Petroleum Company“

                              Dunant Street, Snoubra Sector, Beirut, Lebanon.

                              Оказва подкрепа на сирийския режим и се ползва с облаги от него чрез организиране на тайни доставки на нефт за сирийския режим.

                              23.7.2014 г.

                              55.

                              Tri Ocean Trading a.k.a. Tri-Ocean Energy

                              35b Saray El Maadi Tower, Corniche El Nile, Cairo, Egypt, Postal Code 11431 P.O. Box: 1313 Maadi

                              Оказва подкрепа на сирийския режим и се ползва с облаги от него чрез организиране на тайни доставки на нефт за сирийския режим.

                              23.7.2014 г.“


title: Регламент за изпълнение (ЕС) № 846/2014 на Комисията от 4 август 2014 година за изменение на приложение Г към Директива 92/65/ЕИО на Съвета по отношение на условията за еднокопитни животни донори  Текст от значение за ЕИП

text:
               5.8.2014

               BG

               Официален вестник на Европейския съюз

               L 232/5

         РЕГЛАМЕНТ ЗА ИЗПЪЛНЕНИЕ (ЕС) № 846/2014 НА КОМИСИЯТА
   от 4 август 2014 година
   за изменение на приложение Г към Директива 92/65/ЕИО на Съвета по отношение на условията за еднокопитни животни донори
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, глава I към Директива 90/425/ЕИО (1), и по-специално член 22, първа алинея от нея,
   като има предвид, че:

               (1)

               В Директива 92/65/ЕИО се определят ветеринарно-санитарните изисквания относно търговията и вноса в Европейския съюз на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните актове на Европейския съюз, на които се прави позоваване в посочената директива.

               (2)

               В глава I от приложение Г към Директива 92/65/ЕИО се определят условията за одобряването и надзора на центровете за събиране на сперма от животни, в това число и от еднокопитните животни. Тъй като събирането на сперма от еднокопитни животни е до голяма степен сезонна дейност, изискването за постоянен надзор от страна на ветеринарен лекар на центъра, с когото съответният център за събиране на сперма често сключва специален договор, изглежда непропорционално, като се има предвид, че това само в ограничена степен повишава доверието в предоставените ветеринарно-санитарни гаранции. Стига да е осигурен надзор в центъра по време на дейностите, осъществявани за събиране на сперма от еднокопитни животни, предназначена за търговия, компетентните органи следва да могат да определят реда и условията относно този надзор в процеса на одобряване.

               (3)

               В Директива 92/65/ЕИО също така се предвижда, че спермата от еднокопитни животни донори трябва да е била събрана от животни, които отговарят на условията, определени в приложение Г, глава II, раздел I от посочената директива. Тези условия следва да бъдат преразгледани по отношение на жребците донори, като се вземат предвид международните стандарти за здравни изследвания, определени в Ръководството за стандарти за диагностични тестове и ваксини за сухоземни животни (2), и развитието на капацитета в лабораториите в държавите членки.

               (4)

               В съответствие с член 12 от Регламент (ЕО) № 882/2004 на Европейския парламент и на Съвета (3) компетентните органи могат само да определят лабораториите, които да извършват анализ на пробите, взети по време на официален контрол, а самите лаборатории работят и са оценявани и акредитирани в съответствие със стандарт EN ISO/IEC 17025.

               (5)

               В глава III от приложение Г към Директива 92/65/ЕИО наред с други изисквания са установени изискванията за обработката на ембриони. Тези изисквания следва да бъдат преразгледани, като се вземат предвид международните стандарти за обработка на ембриони, определени в глава 4.7 от Здравния кодекс за сухоземните животни (4).

               (6)

               При неотдавнашното актуализиране на приложение Г към Директива 92/65/ЕИО с Регламент (ЕС) № 176/2010 на Комисията (5) не бе отчетен в достатъчна степен периодичният характер на събирането на предназначени за търговия сперма, яйцеклетки и ембриони от еднокопитни животни и поради това се изисква ненужно често изследване на жребците донори. Освен това след приемането на акта бе развит лабораторен капацитет за извършване на авангардни, много чувствителни и не толкова трудоемки изследвания за заразен метрит и вирусен артериит по конете.

               (7)

               Поради това приложение Г към Директива 92/65/ЕИО следва да бъде съответно изменено.

               (8)

               Мерките, предвидени в настоящия регламент, са в съответствие със становището на Постоянния комитет по по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Приложение Г към Директива 92/65/ЕИО се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

   Той се прилага от 1 октомври 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 август 2014 година.

            За Комисията

            Председател

         José Manuel BARROSO

      (1)  ОВ L 268, 14.9.1992 г., стр. 54.

      (2)  Ръководство за стандарти за диагностични тестове и ваксини за сухоземни животни, издание 2013 г., Световна организация за здравеопазване на животните.

      (3)  Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (ОВ L 165, 30.4.2004 г., стр. 1).

      (4)  Здравен кодекс за сухоземните животни, издание 2013 г., Световна организация за здравеопазване на животните.

      (5)  Регламент (ЕС) № 176/2010 на Комисията от 2 март 2010 г. за изменение на приложение Г към Директива 92/65/ЕИО на Съвета по отношение на центровете за събиране и съхранение на сперма, екипите за събиране и производство на ембриони и условията за животните донори от рода на конете, овцете и козите и за обработката на сперма, яйцеклетки и ембриони от тези видове (ОВ L 52, 3.3.2010 г., стр. 14).

      ПРИЛОЖЕНИЕ
      Приложение Г към Директива 92/65/ЕИО се изменя, както следва:

                  1)

                  в глава I, раздел I точка 1.1 се заменя със следното:

                              „1.1.

                              да е под надзора на ветеринарен лекар на центъра, оправомощен от компетентния орган;“

                  2)

                  глава II, раздел I се изменя, както следва:

                              а)

                              точка 1.5 се заменя със следното:

                                          „1.5.

                                          Бил е подложен на следните тестове, извършени и удостоверени от лаборатория, която е призната от компетентния орган и е акредитирана за извършване на посочените по-долу тестове в съответствие с член 12 от Регламент (ЕО) № 882/2004 на Европейския парламент и на Съвета (1), съгласно програмата, предвидена в точка 1.6:

                                                      а)

                                                      агар-гел имунодифузионен тест (тест на Когинс) или ензимносвързан имуносорбентен анализ (ELISA) за откриване на инфекциозна анемия, при който е получен отрицателен резултат;

                                                      б)

                                                      тест за изолиране на вируса на артериит по конете или за откриване на неговия геном чрез полимеразна верижна реакция (PCR) или PCR в реално време, при който е получен отрицателен резултат и който е направен върху аликвота от цялата сперма от жребеца донор, освен ако при жребеца донор е получен отрицателен резултат в серумен разтвор, разреден в съотношение 1:4, при серум неутрализационен тест за вирусен артериит по конете;

                                                      в)

                                                      тест за наличие на агенти на заразен метрит по конете, при който е получен отрицателен резултат при всяка от три проби (натривки), взети от жребеца донор на два пъти през интервал от не по-малко от 7 дни и в никакъв случай по-рано от 7 дни (при системно лечение) или 21 дни (при локално лечение) след евентуално антимикробно лечение на жребеца донор, най-малко от следните места:

                                                                  —

                                                                  пенилната ципа (препуциума);

                                                                  —

                                                                  уретрата;

                                                                  —

                                                                  уретралната фоса.

                                                            Пробите се поставят в транспортна среда с активен въглен, като например среда Amies, преди изпращането им в лабораторията.
                                                      Пробите се подлагат на поне един от следните тестове:

                                                                  i)

                                                                  култура в микроаерофилни условия в продължение на най-малко 7 дни за изолиране на Taylorella equigenitalis, посята в рамките на 24 часа след вземането на пробите от животното донор или в рамките на 48 часа, когато пробите се съхраняват на студено по време на транспортиране; или

                                                                  ii)

                                                                  полимеразна верижна реакция (PCR) или PCR в реално време за откриване на генома на Taylorella equigenitalis в рамките на 48 часа след вземането на пробите от животното донор.

                                 (1)  Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (ОВ L 165, 30.4.2004 г., стр. 1).“"

                              б)

                              в точка 1.6. букви а), б) и в) се заменят със следното:

                                          „а)

                                          ако жребецът донор е държан постоянно в центъра за събиране на сперма в продължение на най-малко 30 дни преди датата на първото събиране на сперма и през периода на събиране и ако нито едно от еднокопитните животни в центъра за събиране на сперма не е влизало в пряк контакт с еднокопитни животни с по-нисък здравен статус от този на жребеца донор, тестовете, изисквани съгласно точка 1.5, се извършват върху проби, взети от жребеца донор най-малко веднъж годишно в началото на разплодния сезон или преди първото събиране на сперма, предназначена за търговия с прясна, охладена или замразена сперма, и не по-малко от 14 дни след началото на най-малко 30-дневния период на престой преди датата на първото събиране на сперма;

                                          б)

                                          ако жребецът донор е държан в центъра за събиране на сперма в продължение на най-малко 30 дни преди датата на първото събиране на сперма и през периода на събиране, като се допуска понякога да напуска центъра на отговорността на ветеринарния лекар на центъра за непрекъснат период от по-малко от 14 дни, и/или друго еднокопитно животно в центъра за събиране е било в пряк контакт с еднокопитно животно с по-нисък здравен статус, тестовете, изисквани съгласно точка 1.5, се извършват, както следва:

                                                      i)

                                                      най-малко веднъж годишно върху проби, взети от жребеца донор в началото на разплодния сезон или преди първото събиране на сперма, предназначена за търговия с прясна, охладена или замразена сперма, и не по-малко от 14 дни след началото на най-малко 30-дневния период на престой преди датата на първото събиране на сперма; и

                                                      ii)

                                                      през периода на събиране на сперма, предназначена за търговия с прясна, охладена или замразена сперма, както следва:

                                                                  —

                                                                  тестът, изискван съгласно точка 1.5, буква а) — върху проби, взети не повече от 90 дни преди събирането на сперма за търговия;

                                                                  —

                                                                  тестът, изискван съгласно точка 1.5, буква б) — върху проби, взети не повече от 30 дни преди събирането на сперма за търговия, освен ако състоянието на неактивен вирусоносител на жребец донор е потвърдено чрез тест за изолиране на вируса, PCR или PCR в реално време, извършени върху проби от аликвота от цялата сперма, взета не повече от 6 месеца преди събирането на спермата за търговия, и ако при жребеца донор е получен положителен резултат в серумен разтвор, разреден в съотношение поне 1:4, при серум неутрализационен тест за вирусен артериит по конете;

                                                                  —

                                                                  тестът, изискван съгласно точка 1.5, буква в) — върху проби, взети не повече от 60 дни преди събирането на сперма за търговия, като при PCR или PCR в реално време тестът може да бъде извършен върху три проби (натривки), взети едновременно;

                                          в)

                                          ако жребецът донор не отговаря на условията, посочени в букви а) и б), и/или спермата е събрана за търговия със замразена сперма, тестовете, изисквани съгласно точка 1.5, се извършват върху проби, взети от жребеца донор, както следва:

                                                      i)

                                                      най-малко веднъж годишно в началото на разплодния сезон;

                                                      ii)

                                                      през периода на съхранение, предвиден в глава III, раздел I, точка 1.3, буква б), и преди спермата да напусне центъра или да бъде използвана — върху проби, взети не по-рано от 14 дни и не по-късно от 90 дни след датата на събиране на спермата.

                                                Чрез дерогация от първа алинея, подточка ii) вземането на проби след събирането и тяхното изследване за вирусен артериит съгласно посоченото в точка 1.5, буква б), не се изисква, ако състоянието на неактивен вирусоносител на серопозитивен жребец донор е потвърдено чрез тест за изолиране на вируса, PCR или PCR в реално време, при които е получен отрицателен резултат при проби от аликвота от цялата сперма от жребеца донор, взета два пъти годишно през интервал от най-малко четири месеца, и ако при жребеца донор е получен положителен резултат в серумен разтвор, разреден в съотношение поне 1:4, при серум неутрализационен тест за вирусен артериит по конете.“

                                    ;

                  3)

                  глава III, раздел II се изменя, както следва:

                              а)

                              точка 1.8 се заменя със следното:

                                          „1.8.

                                          Ембрионите се измиват и трябва да имат непокътната zona pellucida или непокътната ембрионална капсула — при ембриони на еднокопитни животни, преди и непосредствено след измиването. В съответствие с наръчника на МДТЕ стандартната процедура на измиване се изменя така, че да включва допълнителни измивания с ензима трипсин в случаите, когато това се препоръчва с цел инактивиране или отстраняване на някои патогени.“

                                    ;

                              б)

                              точка 1.10 се заменя със следното:

                                          „1.10.

                                             Zona pellucida на всеки ембрион или ембрионалната капсула — при ембриони на еднокопитни животни, се преглежда по цялата повърхност при най-малко 50-кратно увеличение и се удостоверява, че е непокътната и без полепнал по нея материал.“

                  4)

                  в глава IV точка 4 се заменя със следното:

                              „4.

                              В допълнение към изискванията, определени в Директива 90/426/ЕИО, кобилите донори трябва:

                                          4.1.

                                          да не се използват за естествено осеменяване в продължение на най-малко 30 дни преди датата на събиране на яйцеклетки или ембриони и в периода от датата на вземане на първата проба, посочена в точки 4.2 и 4.3, до датата на събиране на яйцеклетките и ембрионите;

                                          4.2.

                                          да бъдат подложени на агар-гел имунодифузионен тест (тест на Когинс) или ензимносвързан имуносорбентен анализ (ELISA) за откриване на инфекциозна анемия, при който е получен отрицателен резултат и който е извършен върху кръвни проби, взети не по-малко от 14 дни след началото на най-малко 30-дневния период, посочен в точка 4.1, и не повече от 90 дни преди събирането на яйцеклетките или ембрионите, предназначени за търговия;

                                          4.3.

                                          да бъдат подложени на тест за наличие на агенти на заразен метрит по конете, при който е получен отрицателен резултат при всяка проба и който е извършен в лаборатория, посочена в глава II, раздел I, точка 1.5, върху най-малко две проби (натривки), взети от кобилата донор в никакъв случай по-рано от 7 дни (при системно лечение) или 21 дни (при локално лечение) след евентуално антимикробно лечение на кобилата донор, най-малко от следните места:

                                                      —

                                                      лигавиците на клиторните фоси;

                                                      —

                                                      клиторните синуси.

                                                Пробите се вземат в периода, посочен в точка 4.1, на два пъти през интервал от не по-малко от 7 дни — ако се използва тестът, посочен в подточка i), или наведнъж — ако се използва тестът, посочен в подточка ii).
                                          Пробите се поставят в транспортна среда с активен въглен, като например среда Amies, преди изпращането им в лабораторията.
                                          Пробите се подлагат на поне един от следните тестове:

                                                      i)

                                                      култура в микроаерофилни условия в продължение на най-малко 7 дни за изолиране на Taylorella equigenitalis, посята в рамките на 24 часа след вземането на пробите от животното донор или в рамките на 48 часа, когато пробите се съхраняват на студено по време на транспортиране; или

                                                      ii)

                                                      полимеразна верижна реакция (PCR) или PCR в реално време за откриване на генома на Taylorella equigenitalis в рамките на 48 часа след вземането на пробите от животното донор.“


title: Регламент за изпълнение (ЕС) 2016/1616 на Комисията от 8 септември 2016 година за предоставяне на дерогация от Регламент (ЕС) № 1307/2013 на Европейския парламент и на Съвета по отношение на евентуалното преразглеждане на мерките за доброволното обвързано с производството подпомагане в сектора на млякото и млечните продукти за референтната 2017 г.

text:
               9.9.2016

               BG

               Официален вестник на Европейския съюз

               L 242/19

         РЕГЛАМЕНТ ЗА ИЗПЪЛНЕНИЕ (ЕС) 2016/1616 НА КОМИСИЯТА
   от 8 септември 2016 година
   за предоставяне на дерогация от Регламент (ЕС) № 1307/2013 на Европейския парламент и на Съвета по отношение на евентуалното преразглеждане на мерките за доброволното обвързано с производството подпомагане в сектора на млякото и млечните продукти за референтната 2017 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (1), и по-специално член 69, параграф 1 от него,
   като има предвид, че:

               (1)

               В съответствие с член 52 от Регламент (ЕС) № 1307/2013 при определени условия държавите членки могат да предоставят обвързано с производството подпомагане на земеделски стопани в конкретни селскостопански сектори или видове селскостопански практики в степента, необходима да се създаде стимул за поддържане на текущите равнища на производство в съответните сектори или региони.

               (2)

               Като се имат предвид относително високите равнища на производство и свързаните с тях понижени цени на пазара на Съюза на мляко и млечни продукти, и по-специално появилите се в тази връзка временни трудности, пред които е изправена млекопреработвателната промишленост в момента, държавите членки следва да могат да решат да преразгледат своите мерки за доброволното обвързано с производството подпомагане, предвидени за млекопреработвателната промишленост за референтната 2017 година, с цел да се позволи доброволното обвързано с производството подпомагане да продължи да бъде изплащано въз основа на броя на животните, за които това подпомагане е било прието през 2016 г. Въпреки че в краткосрочен план това преразглеждане може да изглежда като застрашаващо една от целите на доброволното обвързано с производството подпомагане, т.е. поддържане на настоящите равнища на производство, в дългосрочен план тези мерки могат да помогнат за постигането на целите на доброволното обвързано с производството подпомагане.

               (3)

               Предвид сериозността на финансовите затруднения, с които понастоящем се сблъскват бенефициерите, е целесъобразно да се използва член 69, параграф 1 от Регламент (ЕС) № 1307/2013, за да се предвиди дерогация от глава 1 на дял IV от посочения регламент.

               (4)

               За да се даде възможност на Комисията да следи за правилното прилагане на правилата, както и какво е въздействието на това преразглеждане, държавите членки следва да информират Комисията за своето решение в срок от 14 дни след датата, на която то е взето.

               (5)

               С цел да се гарантира, че млекопреработвателната промишленост може да се възползва възможно най-скоро от дерогацията, предвидена в настоящия регламент, той следва да влезе в сила в деня след деня на публикуването му, а държавите членки следва да вземат решение в срок от 30 дни след датата на влизане в сила на настоящия регламент.

               (6)

               Мерките, предвидени в настоящия регламент, са в съответствие със становището на Комитета за директните плащания,

         ПРИЕ НАСТОЯЩИЯ РЕГЛАМЕНТ:
   Член 1
   Преразглеждане на мерките, предвидени за млекопреработвателната промишленост
   1.   За референтната 2017 година държавите членки може да решат да преразгледат всичките си мерки, приети в съответствие с член 52 от Регламент (ЕС) № 1307/2013, предвидени за млекопреработвателната промишленост.
   Посоченото преразглеждане се състои във:

               а)

               приемането на разпоредба, че за референтната 2017 година плащането на земеделски стопанин, който има право да получава плащания в съответствие с член 9 и член 10, параграф 1 от Регламент (ЕС) № 1307/2013, се извършва въз основа на броя на животните, за които въпросният земеделски стопанин е имал право на подпомагане по тези мерки за референтната 2016 г.; както и

               б)

               неприлагането на всички други приложими условия за допустимост за преразглежданите мерки.

         Решението, посочено в първата алинея, заменя всяко решение за преразглеждане на мерки за доброволно обвързано с производството подпомагане, предвидени за сектора на млякото и млечните продукти в съответствие с член 53, параграф 6 от Регламент (ЕС) № 1307/2013.
   2.   За всяка преразглеждана мярка за доброволно обвързано с производството подпомагане държавите членки изчисляват единичната стойност, съответстваща на съотношението между сумата, определена за финансиране на мярката, предвидена за сектора на млякото и млечните продукти, за която е предадена информация в съответствие с точка 3, буква и) от приложение I към Делегиран регламент (ЕС) № 639/2014 на Комисията (2), и общия брой животни за тази мярка за доброволно обвързано с производството подпомагане.
   Общият брой на животните, посочени в първата алинея, съответства на:

               а)

               общия брой животни, за които е било прието плащането по отношение на референтната 2016 година; или

               б)

               броя на животните, посочени в буква а) — за земеделските стопани, които отговарят на условията през 2017 година.

         3.   Годишното плащане, което се предоставя на земеделския стопанин, съответства на единичната стойност, изчислена в съответствие с параграф 2, умножена по броя на животните, за които съответният земеделски стопанин е имал право на подпомагане за референтната 2016 година.
   Член 2
   Срок
   Решението, посочено в член 1, се взема в срок от 30 дни след датата на влизане в сила на настоящия регламент.
   Член 3
   Уведомление
   Държавите членки уведомяват Комисията за решението, посочено в член 1, в срок от 14 дни след датата, на която е взето това решение.
   Член 4
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 септември 2016 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 608.

      (2)  Делегиран регламент (ЕС) № 639/2014 на Комисията от 11 март 2014 г. за допълнение на Регламент (ЕС) № 1307/2013 на Европейския парламент и на Съвета за установяване на правила за директни плащания за земеделски стопани по схеми за подпомагане в рамките на общата селскостопанска политика и за изменение на приложение X към същия регламент (ОВ L 181, 20.6.2014 г., стр. 1).


title: Регламент за изпълнение (ЕС) № 1147/2014 на Комисията от 23 октомври 2014 година за изменение на Регламент (ЕО) № 2368/2002 на Съвета относно въвеждане на схема за сертифициране в рамките на Кимбърлийския процес за международна търговия с необработени диаманти

text:
               29.10.2014

               BG

               Официален вестник на Европейския съюз

               L 308/61

         РЕГЛАМЕНТ ЗА ИЗПЪЛНЕНИЕ (ЕС) № 1147/2014 НА КОМИСИЯТА
   от 23 октомври 2014 година
   за изменение на Регламент (ЕО) № 2368/2002 на Съвета относно въвеждане на схема за сертифициране в рамките на Кимбърлийския процес за международна търговия с необработени диаманти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 2368/2002 на Съвета от 20 декември 2002 г. относно въвеждане на схема за сертифициране в рамките на Кимбърлийския процес за международна търговия с необработени диаманти (1), и по-специално член 20 от него,
   като има предвид, че:

               (1)

               В приложение II към Регламент (ЕО) № 2368/2002 се посочват участниците в схемата за сертифициране в рамките на Кимбърлийския процес и техните специално определени компетентни органи.

               (2)

               На 8 октомври 2014 г. председателят на Кимбърлийския процес разпространи съобщение във връзка с параграф 13 от Резолюция 2153(2014) на Съвета за сигурност на ООН, съгласно което се прекратяват мерките за предотвратяване на вноса на всякакви необработени диаманти от Кот д'Ивоар в която и да било държава. В съобщението на председателя на Кимбърлийския процес беше отправено искането всички участници да предприемат действия за възобновяването на търговията с необработени диаманти с Кот д'Ивоар. Поради това списъкът на участниците в приложение II следва да бъде преразгледан.

               (3)

               Освен това адресът на компетентния орган за контакт на Камбоджа в приложение II следва да бъде актуализиран.

               (4)

               Приложение II към Регламент (ЕО) № 2368/2002 следва да бъде съответно изменено.

               (5)

               За да се гарантира ефективността на мерките, предвидени в настоящия регламент, той следва да влезе в сила незабавно,

         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕО) № 2368/2002 се заменя с текста, съдържащ се в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 октомври 2014 година.

            За Комисията,

            от името на председателя,

         Catherine ASHTON

            Заместник-председател

      (1)  ОВ L 358, 31.12.2002 г., стр. 28.

      ПРИЛОЖЕНИЕ

            „ПРИЛОЖЕНИЕ II
            Списък на участниците в схемата за сертифициране в рамките на Кимбърлийския процес и техните специално определени компетентни органи, посочени в членове 2, 3, 8, 9, 12, 17, 18, 19 и 20
            АНГОЛА

                        Ministry of Geology and Mines

                        Rua Hochi Min

                        C.P # 1260

                        Luanda

                        Angola

                  АРМЕНИЯ

                        Department of Gemstones and Jewellery

                        Ministry of Trade and Economic Development

                        M. Mkrtchyan 5

                        Yerevan

                        Armenia

                  АВСТРАЛИЯ

                        Department of Foreign Affairs and Trade

                        Trade Development Division

                        R.G. Casey Building

                        John McEwen Crescent

                        Barton ACT 0221

                        Australia

                  БАНГЛАДЕШ

                        Export Promotion Bureau

                        TCB Bhaban

                        1, Karwan Bazaar

                        Dhaka

                        Bangladesh

                  БЕЛАРУС

                        Ministry of Finance

                        Department for Precious Metals and Precious Stones

                        Sovetskaja Str., 7

                        220010 Minsk

                        Republic of Belarus

                  БОТСУАНА

                        Ministry of Minerals, Energy and Water Resources

                        PI Bag 0018

                        Gaborone

                        Botswana

                  БРАЗИЛИЯ

                        Ministry of Mines and Energy

                        Esplanada dos Ministérios — Bloco „U“ — 4o andar

                        70065 — 900 Brasilia — DF

                        Brazil

                  КАМБОДЖА

                        Ministry of Commerce

                        Export-Import Department

                        #19-61, MOC Road (1138 Road)

                        Phum Teuk Thla, Sangkai Teuk Thla, Khan Sen Sok,

                        Phnom Penh

                        Cambodia

                  КАМЕРУН

                        National Permanent Secretariat for the Kimberley Process

                        Ministry of Mines, Industry and Technological Development

                        Intek Building

                        Navik Street

                        P.O. Box 8390

                        Yaoundé

                        Cameroon

                  КАНАДА
            International:

                        Department of Foreign Affairs, Trade and Development

                        Human Rights, Governance and Indigenous Affairs Policy Division — MIH

                        125 Sussex Drive Ottawa, Ontario K1A 0G2

                        Canada

                  For General Enquiries at Natural Resources Canada:

                        Kimberley Process Office

                        Minerals and Metals Sector (MMS)

                        Natural Resources Canada (NRCan)

                        580 Booth Street, 10th floor

                        Ottawa, Ontario

                        Canada K1A 0E4

                  КИТАЙСКА НАРОДНА РЕПУБЛИКА

                        Department of Inspection and Quarantine Clearance

                        General Administration of Quality Supervision, Inspection and Quarantine (AQSIQ)

                        9 Madiandonglu

                        Haidian District, Beijing 100088

                        People's Republic of China

                  КОТ Д'ИВОАР

                        Ministère de l'Industrie et des Mines

                        Secrétariat Permanent de la Représentation en Côte d'Ivoire du Processus de Kimberley (SPRPK—CI)

                        Abidjan-Plateau, Immeuble les Harmonies II

                        Abidjan

                        Côte d'Ivoire

                  ХОНКОНГ, Специален административен район на Китайската народна република

                        Department of Trade and Industry

                        Hong Kong Special Administrative Region

                        Peoples Republic of China

                        Room 703, Trade and Industry Tower

                        700 Nathan Road

                        Kowloon

                        Hong Kong

                        China

                  ДЕМОКРАТИЧНА РЕПУБЛИКА КОНГО

                        Centre d'Expertise, d'Evaluation et de Certification des Substances Minérales Précieuses et Semi-précieuses (CEEC)

                        3989, av des cliniques,

                        Kinshasa/Gombe

                        Democratic Republic of Congo

                  РЕПУБЛИКА КОНГО

                        Bureau d'Expertise, d'Evaluation et de Certification des Substances Minérales Précieuses (BEEC)

                        BP 2787

                        Brazzaville

                        Republic of Congo

                  ЕВРОПЕЙСКИ СЪЮЗ

                        European Commission

                        Service for Foreign Policy Instruments

                        Office EEAS 02/309

                        B-1049 Bruxelles/Brussel

                        Belgium

                  ГАНА

                        Precious Minerals Marketing Company (Ltd.)

                        Diamond House,

                        Kinbu Road,

                        P.O. Box M. 108

                        Accra

                        Ghana

                  ГВИНЕЯ

                        Ministry of Mines and Geology

                        BP 2696

                        Conakry

                        Guinea

                  ГВИАНА

                        Geology and Mines Commission

                        P O Box 1028

                        Upper Brickdam

                        Stabroek

                        Georgetown

                        Guyana

                  ИНДИЯ

                        Department of Commerce

                        Ministry of Commerce & Industry

                        Udyog Bhawan

                        Maulana Azad Road

                        New Delhi 110 011

                        India

                  ИНДОНЕЗИЯ

                        Directorate-General of Foreign Trade

                        Ministry of Trade

                        JI M.I. Ridwan Rais № 5

                        Blok I Iantai 4

                        Jakarta Pusat Kotak Pos. 10110

                        Jakarta

                        Indonesia

                  ИЗРАЕЛ

                        Ministry of Industry, Trade and Labor

                        Office of the Diamond Controller

                        3 Jabotinsky Road

                        Ramat Gan 52520

                        Israel

                  ЯПОНИЯ

                        United Nations Policy Division

                        Foreign Policy Bureau

                        Ministry of Foreign Affairs

                        2-2-1 Kasumigaseki, Chiyoda-ku

                        100-8919 Tokyo, Japan

                        Japan

                  КАЗАХСТАН

                        Ministry of Economy and Budget Planning

                        Orynbor str., 8, entrance 7

                        Administrative building ‘The house of ministries’

                        010000 Astana

                        Kazakhstan

                  РЕПУБЛИКА КОРЕЯ

                        Export Control Policy Division

                        Ministry of Knowledge Economy

                        Government Complex

                        Jungang-dong 1, Gwacheon-si

                        Gyeonggi-do 427-723

                        Seoul

                        Korea

                  ЛАОСКА НАРОДНОДЕМОКРАТИЧНА РЕПУБЛИКА

                        Department of Import and Export

                        Ministry of Industry and Commerce

                        Vientiane

                        Laos

                  ЛИВАН

                        Ministry of Economy and Trade

                        Lazariah Building

                        Down Town

                        Beirut

                        Lebanon

                  ЛЕСОТО

                        Department of Mines

                        Corner Constitution and Parliament Road

                        P.O. Box 750

                        Maseru 100

                        Lesotho

                  ЛИБЕРИЯ

                        Government Diamond Office

                        Ministry of Lands, Mines and Energy

                        Capitol Hill

                        P.O. Box 10-9024

                        1000 Monrovia 10

                        Liberia

                  МАЛАЙЗИЯ

                        Ministry of International Trade and Industry

                        Trade Cooperation and Industry Coordination Section

                        Block 10

                        Komplek Kerajaan Jalan Duta

                        50622 Kuala Lumpur

                        Malaysia

                  МАЛИ

                        Ministère des Mines

                        Bureau d'Expertise d'Evaluation et de Certification des Diamants Bruts

                        Zone Industrielle Ex. DNGM

                        Bamako

                        République du Mali

                  МАВРИЦИЙ

                        Import Division

                        Ministry of Industry, Small & Medium Enterprises, Commerce & Cooperatives

                        4th Floor, Anglo Mauritius Building

                        Intendance Street

                        Port Louis

                        Mauritius

                  МЕКСИКО

                        Secretaría de Economía

                        Dirección General de Política Comercial

                        30, Colonia Hipodromo Condesa, Piso 16.

                        Delegación Cuactemoc, Código Postal: 06140 México, D.F.

                        Mexico

                  НАМИБИЯ

                        Diamond Commission

                        Directorate of Diamond Affairs

                        Ministry of Mines and Energy

                        Private Bag 13297

                        1st Aviation Road (Eros Airport)

                        Windhoek

                        Namibia

                  НОВА ЗЕЛАНДИЯ
            Certificate Issuing authority:

                        Middle East and Africa Division

                        Ministry of Foreign Affairs and Trade

                        Private Bag 18 901

                        Wellington

                        New Zealand

                  Import and Export Authority:

                        New Zealand Customs Service

                        PO Box 2218

                        Wellington

                        New Zealand

                  НОРВЕГИЯ

                        Section for Public International Law

                        Department for Legal Affairs

                        Royal Ministry of Foreign Affairs

                        P.O. Box 8114

                        0032 Oslo

                        Norway

                  ПАНАМА

                        General Direction of International Economic Affairs

                        Ministry of Foreign Affairs

                        San Felipe, Calle 3

                        Palacio Bolívar, Edificio 26

                        Panamá 4

                        Republic of Panama

                  РУСКА ФЕДЕРАЦИЯ
            International:

                        Ministry of Finance

                        9, Ilyinka Street,

                        109097 Moscow

                        Russia

                  Import and Export Authority:

                        Gokhran of Russia

                        14, 1812 Goda St.

                        121170 Moscow

                        Russia

                  СИЕРА ЛЕОНЕ

                        Ministry of Mineral Resources

                        Gold and Diamond Office (GDO)

                        Youyi Building

                        Brookfields

                        Freetown

                        Sierra Leone

                  СИНГАПУР

                        Ministry of Trade and Industry

                        100 High Street

                        #09-01, The Treasury,

                        Singapore 179434

                  ЮЖНА АФРИКА

                        South African Diamond and Precious Metals Regulator

                        SA Diamond Centre

                        251 Fox Street

                        Johannesburg 2000

                        South Africa

                  ШРИ ЛАНКА

                        National Gem and Jewellery Authority

                        25, Galleface Terrace

                        Colombo 03

                        Sri Lanka

                  СВАЗИЛЕНД

                        Office for the Commissioner of Mines

                        Ministry of Natural Resources and Energy

                        Mining department

                        Lilunga House (3rd floor, Wing B)

                        Somhlolo Road

                        PO Box 9,

                        Mbabane H100

                        Swaziland

                  ШВЕЙЦАРИЯ

                        State Secretariat for Economic Affairs (SECO)

                        Sanctions Unit

                        Holzikofenweg 36

                        CH-3003 Berne/Switzerland

                  ОТДЕЛНА МИТНИЧЕСКА ТЕРИТОРИЯ ТАЙВАН, ПЕНГУ, КИНМЕН И МАТЦУ

                        Export/Import Administration Division

                        Bureau of Foreign Trade

                        Ministry of Economic Affairs

                        1, Hu Kou Street

                        Taipei, 100

                        Taiwan

                  ТАНЗАНИЯ

                        Commission for Minerals

                        Ministry of Energy and Minerals

                        PO Box 2000

                        Dar es Salaam

                        Tanzania

                  ТАЙЛАНД

                        Department of Foreign Trade

                        Ministry of Commerce

                        44/100 Nonthaburi 1 Road

                        Muang District, Nonthaburi 11000

                        Thailand

                  ТОГО

                        Ministry of Mine, Energy and Water

                        Head Office of Mines and Geology

                        216, Avenue Sarakawa

                        B.P. 356

                        Lomé

                        Togo

                  ТУРЦИЯ

                        Foreign Exchange Department

                        Undersecretariat of Treasury

                        T.C. Bașbakanlık Hazine

                        Müsteșarlığı İnönü Bulvarı No: 36

                        06510 Emek — Ankara

                        Turkey

                  Import and Export Authority:

                        Istanbul Gold Exchange

                        Rıhtım Cad. No: 81

                        34425 Karaköy — İstanbul

                        Turkey

                  УКРАЙНА

                        Ministry of Finance

                        State Gemological Center

                        Degtyarivska St. 38-44

                        Kiev 04119

                        Ukraine

                  ОБЕДИНЕНИ АРАБСКИ ЕМИРСТВА

                        U.A.E Kimberley Process Office

                        Dubai Multi Commodities Center

                        Dubai Airport Free Zone

                        Emirates Security Building

                        Block B, 2nd Floor, Office # 20

                        P.O. Box 48800

                        Dubai

                        United Arab Emirates

                  СЪЕДИНЕНИ АМЕРИКАНСКИ ЩАТИ

                        United States Kimberley Process Authority

                        11 West 47 Street 11th floor

                        New York, NY 10036

                        United States of America

                        U.S. Department of State

                        Room 4843 EB/ESC

                        2201 C Street, NW

                        Washington D.C. 20520

                        United States of America

                  ВИЕТНАМ

                        Ministry of Industry and Trade

                        Import Export Management Department

                        54 Hai Ba Trung,

                        Hoan Kiem

                        Hanoi

                        Vietnam

                  ЗИМБАБВЕ

                        Principal Minerals Development Office

                        Ministry of Mines and Mining Development

                        Private Bag 7709, Causeway

                        Harare

                        Zimbabwe“


title: Регламент за изпълнение (ЕС) 2016/1410 на Комисията от 23 август 2016 година за установяване на стандартни стойности при внос с цел определяне на входната цена на някои плодове и зеленчуци

text:
               24.8.2016

               BG

               Официален вестник на Европейския съюз

               L 229/5

         РЕГЛАМЕНТ ЗА ИЗПЪЛНЕНИЕ (ЕС) 2016/1410 НА КОМИСИЯТА
   от 23 август 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 август 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AR

                  186,0

                  MA

                  161,8

                  ZZ

                  173,9

                  0707 00 05

                  TR

                  137,2

                  ZZ

                  137,2

                  0709 93 10

                  TR

                  142,2

                  ZZ

                  142,2

                  0805 50 10

                  AR

                  185,7

                  CL

                  134,0

                  MA

                  95,0

                  TR

                  154,0

                  UY

                  146,1

                  ZA

                  164,9

                  ZZ

                  146,6

                  0806 10 10

                  EG

                  216,6

                  TR

                  135,2

                  ZZ

                  175,9

                  0808 10 80

                  AR

                  156,1

                  BR

                  102,1

                  CL

                  126,5

                  CN

                  160,3

                  NZ

                  157,1

                  US

                  141,5

                  ZA

                  97,2

                  ZZ

                  134,4

                  0808 30 90

                  AR

                  93,2

                  CL

                  113,0

                  TR

                  138,3

                  ZA

                  125,7

                  ZZ

                  117,6

                  0809 30 10 , 0809 30 90

                  TR

                  131,0

                  ZZ

                  131,0

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 422/2012 на Комисията от 16 май 2012 година за изменение на Регламент (ЕО) № 1484/95 по отношение на представителните цени в секторите на птичето месо, яйцата и яйчния албумин

text:
               17.5.2012

               BG

               Официален вестник на Европейския съюз

               L 130/19

         РЕГЛАМЕНТ ЗА ИЗПЪЛНЕНИЕ (ЕС) № 422/2012 НА КОМИСИЯТА
   от 16 май 2012 година
   за изменение на Регламент (ЕО) № 1484/95 по отношение на представителните цени в секторите на птичето месо, яйцата и яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 143 във връзка с член 4 от него,
   като взе предвид Регламент (ЕО) № 614/2009 на Съвета от 7 юли 2009 г. относно общия режим на обмен на яйчен албумин и млечен албумин (2), и по-специално член 3, параграф 4 от него,
   като има предвид, че:

               (1)

               Регламент (ЕО) № 1484/95 на Комисията (3) определя правилата за прилагане на режима, свързан с прилагането на допълнително мито при внос, и представителните цени в секторите на птичето месо и яйцата, както и на яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо, яйцата и яйчния албумин, показва, че е необходимо да се променят представителните цени при внос на някои продукти, като се има предвид разликата в цените в зависимост от произхода.

               (3)

               Регламент (ЕО) № 1484/95 следва да бъде съответно изменен.

               (4)

               За да се гарантира, че тази мярка се прилага възможно най-скоро след представянето на актуализираните данни, настоящият регламент следва да влезе в сила в деня на публикуването му.

               (5)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста на приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 16 май 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 181, 14.7.2009 г., стр. 8.

      (3)  ОВ L 145, 29.6.1995 г., стр. 47.

      ПРИЛОЖЕНИЕ

            „ПРИЛОЖЕНИЕ I

                        Код по КН

                        Описание на стоките

                        Представителна цена
                        (EUR/100 kg)

                        Гаранция, посочена в член 3, параграф 3
                        (EUR/100 kg)

                        Произход (1)

                        0207 12 10

                        Неразфасовани замразени „пилета 70 %“

                        128,1

                        0

                        AR

                        0207 12 90

                        Неразфасовани замразени „пилета 65 %“

                        130,1

                        0

                        AR

                        126,1

                        0

                        BR

                        0207 14 10

                        Обезкостени замразени разфасовки от петли или кокошки

                        278,6

                        6

                        AR

                        236,3

                        19

                        BR

                        329,3

                        0

                        CL

                        0207 14 50

                        Пилешки гърди, замразени

                        215,7

                        0

                        BR

                        0207 27 10

                        Обезкостени, замразени разфасовки от пуйки

                        351,2

                        0

                        BR

                        361,8

                        0

                        CL

                        0408 11 80

                        Яйчни жълтъци, сушени

                        335,6

                        0

                        AR

                        0408 91 80

                        Яйца без черупки, сушени

                        367,8

                        0

                        AR

                        1602 32 11

                        Приготвени храни от петли или кокошки без топлинна обработка

                        279,6

                        2

                        BR

                        347,6

                        0

                        CL

                        3502 11 90

                        Яйчен албумин, изсушен

                        529,6

                        0

                        AR

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.“


title: Регламент за изпълнение (ЕС) 2017/1454 на Комисията от 10 август 2017 година за определяне на техническите формати за докладване от страна на държавите членки съгласно Регламент (ЕС) № 1143/2014 на Европейския парламент и на Съвета

text:
               11.8.2017

               BG

               Официален вестник на Европейския съюз

               L 208/15

         РЕГЛАМЕНТ ЗА ИЗПЪЛНЕНИЕ (ЕС) 2017/1454 НА КОМИСИЯТА
   от 10 август 2017 година
   за определяне на техническите формати за докладване от страна на държавите членки съгласно Регламент (ЕС) № 1143/2014 на Европейския парламент и на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1143/2014 на Европейския парламент и на Съвета от 22 октомври 2014 г. относно предотвратяването и управлението на въвеждането и разпространението на инвазивни чужди видове (1), и по-специално член 24, параграф 4 от него,
   като има предвид, че:

               (1)

               В Регламент (ЕС) № 1143/2014 се предвижда Комисията да определи техническите формати за докладване с оглед на опростяване и оптимизиране на задълженията за докладване на държавите членки във връзка с информацията по член 24, параграф 1 от посочения регламент.

               (2)

               За тази цел с настоящия регламент за изпълнение се ограничава докладването под формата на свободен текст, се улеснява събирането на данни за целите на изготвяне на основни показатели и се насърчава съпоставяне с информация, която вече е публично достъпна на национално равнище, като се използват предимствата от прилагането на Директива 2007/2/ЕО на Европейския парламент и на Съвета (2) по отношение на пространствени данни и се осигурява съгласуваност със свързани политики, като например директиви 2000/60/ЕО (3), 2008/56/ЕО (4) и 2009/147/ЕО (5) на Европейския парламент и на Съвета, както и Директива 92/43/ЕИО на Съвета (6).

               (3)

               С Директива 2007/2/ЕО се изисква публичните органи на държавите членки да предоставят масивите от пространствени данни в съответствие с правилата за прилагане по отношение на метаданните, мрежовите услуги и оперативната съвместимост на масиви от пространствени данни и услуги за пространствени данни, посочени в Регламент (ЕС) № 1089/2010 на Комисията (7), включително разпоредбите в раздел 18 на приложение IV към същия регламент („Разпространение на видовете“).

               (4)

               Мерките, предвидени в настоящия регламент, са в съответствие със становището на Комитета за инвазивни чужди видове,

         ПРИЕ НАСТОЯЩИЯ РЕГЛАМЕНТ:
   Член 1
   Техническите формати, които държавите членки да използват за предаване на информацията по член 24, параграф 1 от Регламент (ЕС) № 1143/2014 до Комисията, се съдържат в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 август 2017 година.

            За Комисията

            Председател

         Jean-Claude JUNCKER

      (1)  ОВ L 317, 4.11.2014 г., стр. 35.

      (2)  Директива 2007/2/ЕО на Европейския парламент и на Съвета от 14 март 2007 г. за създаване на инфраструктура за пространствена информация в Европейската общност (ОВ L 108, 25.4.2007 г., стр. 1).

      (3)  Директива 2000/60/ЕО на Европейския парламент и на Съвета от 23 октомври 2000 г. за установяване на рамка за действията на Общността в областта на политиката за водите (ОВ L 327, 22.12.2000 г., стр. 1).

      (4)  Директива 2008/56/ЕО на Европейския парламент и на Съвета от 17 юни 2008 г. за създаване на рамка за действие на Общността в областта на политиката за морска среда, (Рамкова директива за морска стратегия) (ОВ L 164, 25.6.2008 г., стр. 19).

      (5)  Директива 2009/147/ЕО на Европейския парламент и на Съвета от 30 ноември 2009 г. относно опазването на дивите птици (ОВ L 20, 26.1.2010 г., стр. 7).

      (6)  Директива 92/43/ЕИО на Съвета от 21 май 1992 г. за опазване на естествените местообитания и на дивата флора и фауна (ОВ L 206, 22.7.1992 г., стр. 7).

      (7)  Регламент (ЕС) № 1089/2010 на Комисията от 23 ноември 2010 г. за прилагане на Директива 2007/2/ЕО на Европейския парламент и на Съвета по отношение на оперативната съвместимост на масиви от пространствени данни и услуги за пространствени данни (ОВ L 323, 8.12.2010 г., стр. 11).

      ПРИЛОЖЕНИЕ

         Технически формати, които държавите членки да използват за предаване на Комисията на информацията по член 24, параграф 1 от Регламент (ЕС) № 1143/2014 относно предотвратяването и управлението на въвеждането и разпространението на инвазивни чужди видове

                     ИНФОРМАЦИЯ, КОЯТО СЕ ПРЕДАВА В ПРИЛОЖЕНИЕ НА ЧЛЕН 24, ПАРАГРАФ 1 ОТ РЕГЛАМЕНТ (ЕС) № 1143/2014

                  Държава членка

                  Отчетен период

            РАЗДЕЛ A

         Информация, която се представя за всеки инвазивен чужд вид, който засяга Съюза, и за всеки инвазивен чужд вид, който засяга даден регион, за които се прилагат мерките, предвидени в член 11, параграф 2 от Регламент (ЕС) № 1143/2014

                  Информация за вида, разпределението му и моделите на негово разпространение и размножаване

                  1.

                  Научно наименование на вида

                  2.

                  Общоприето наименование на вида (незадължително)

                  3.

                  Присъства ли видът на територията на съответната държава членка?

                  Да

                  ☐

                  Не

                  ☐

                  Понастоящем няма информация

                  ☐

                  4.

                  Разпределение на вида, включително информация за моделите на неговото разпространение и размножаване (да се попълни само ако отговорът на въпрос № 3 по-горе е„Да“)

                  5.

                  Допълнителна информация (незадължителна):

                  Информация за издадените във връзка с този вид разрешителни

                     Да се попълни само за инвазивни чужди видове, които засягат Съюза

                  6.

                  Издадени ли са разрешителни във връзка с този вид през отчетния период?

                  Да

                  ☐

                  Не

                  ☐

                  7.

                     Да се попълни само ако отговорът на въпрос № 6 по-горе е „Да“

                  Разглеждана календарна година

                  Цел на разрешителното

                  Брой на издадените разрешителни

                  Общ брой или обем на екземплярите, за които се отнасят издадените разрешителни

                  Разрешителни за научни изследвания

                  Разрешителни за опазване ex-situ

                  Разрешителни за производство за научни цели и последваща медицинска употреба за постигането на напредък в областта на човешкото здраве

                  Разрешителни за други дейности след получено разрешение от Комисията (член 9 от Регламент (ЕС) № 1143/2014)

                  8.

                  Допълнителна информация (незадължителна):

                  Информация за инспекциите

                     Да се попълни само за инвазивни чужди видове, които засягат Съюза, и ако отговорът на въпрос № 6 по-горе е „Да“

                  9.

                  Разглеждана календарна година

                  Цел на разрешителното

                  Брой учреждения, подложени на инспекции

                  Брой или обем на екземплярите, за които се отнасят разрешителните, притежавани от инспектираните учреждения

                  Брой инспектирани учреждения, за които се счита, че не отговарят на посочените в разрешителните условия

                  Брой или обем на екземплярите, за които се отнасят разрешителните, притежавани от инспектираните учреждения, за които се счита, че не отговарят на посочените в разрешителните условия

                  Разрешителни за научни изследвания

                  Разрешителни за опазване ex-situ

                  Разрешителни за производство за научни цели и последваща медицинска употреба за постигането на напредък в областта на човешкото здраве

                  Разрешителни за други дейности след получено разрешение от Комисията (член 9 от Регламент (ЕС) № 1143/2014)

                  10.

                  Допълнителна информация (незадължителна):

                  Информация за мерки за бързо ликвидиране, предприети за този вид
                  (член 17 от Регламент (ЕС) № 1143/2014)

                  11.

                  Предприети ли са мерки за бързо ликвидиране на този вид през отчетния период?

                  Да

                  ☐

                  Не

                  ☐

                  12.

                     Да се попълни само ако отговорът на въпрос № 11 по-горе е „Да“

                  Мярка (мерки):

                  Начална дата

                  Очаквана продължителност или крайна дата на мярката (мерките)

                  Част от територията

                  Биогеографски район(и)

                  Подединица(и) на речен басейн

                  Морски подрегион(и)

                  Използван(и) метод(и)

                  Механични/физични

                  ☐

                  Химични

                  ☐

                  Биологични

                  ☐

                  Други

                  ☐

                  Ефективност на мерките

                  Видът е ликвидиран

                  ☐

                  Популацията намалява

                  ☐

                  Популацията е стабилна

                  ☐

                  Популацията продължава да нараства

                  ☐

                  Неясна тенденция при популацията

                  ☐

                  Въздействието върху видовете, които не са обект на мярката

                  Въздействието за всеки отделен вид

                  13.

                  Допълнителна информация (незадължителна):

                  Информация за мерки за управление, предприети за този вид
                  (член 19 от Регламент (ЕС) № 1143/2014)

                  14.

                  Предприети ли са мерки за управление на този вид през отчетния период?

                  Да

                  ☐

                  Не

                  ☐

                  15.

                     Да се попълни само ако отговорът на въпрос № 14 по-горе е „Да“

                  Мярка (мерки):

                  Начална дата

                  Очаквана продължителност или крайна дата на мярката (мерките)

                  Цел на мярката(мерките)

                  Ликвидиране

                  ☐

                  Контрол

                  ☐

                  Ограничаване

                  ☐

                  Част от територията

                  Биогеографски район(и)

                  Подединица(и) на речния басейн

                  Морски подрегион(и)

                  Използван(и) метод(и)

                  Механични/физични

                  ☐

                  Химични

                  ☐

                  Биологични

                  ☐

                  Други

                  ☐

                  Ефективност на мерките

                  Видът е ликвидиран

                  ☐

                  Популацията намалява

                  ☐

                  Популацията е стабилна

                  ☐

                  Популацията продължава да нараства

                  ☐

                  Неясна тенденция при популацията

                  ☐

                  Въздействието върху видовете, които не са обект на мярката

                  Въздействието за всеки отделен вид

                  16.

                  Допълнителна информация (незадължителна):

                  Информация за въздействието на този вид

                     (Незадължително)

                  17.

                  Забележки за въздействието на този вид през отчетния период

            РАЗДЕЛ Б

         Информация, която се представя за всеки инвазивен чужд вид, който засяга държавата членка

                  1.

                  Държавата членка изготви ли национален списък на инвазивните чужди видове, които я засягат?

                     Ако да, трябва да се даде отговор на въпроси № 2 и 5 по-долу за всеки от видовете, включени в списъка

                  Да

                  ☐

                  Не

                  ☐

                  2.

                  Научно наименование на вида

                  3.

                  Общоприето наименование на вида (незадължително)

                  4.

                  Присъства ли видът на територията на съответната държава членка?

                  Да

                  ☐

                  Не

                  ☐

                  Понастоящем няма информация

                  ☐

                  5.

                  Разпределение на вида, включително информация за моделите на неговото разпространение и размножаване (да се попълни само ако отговорът на въпрос № 4 по-горе е„Да“, незадължително)

                  6.

                  Мерки, прилагани на територията на държавата членка по отношение на вида

                  Ограничение за преднамереното внасяне на територията

                  ☐

                  Ограничение за преднамерено съхранение, включително в контролирана среда

                  ☐

                  Ограничение за преднамерено развъждане, включително в контролирана среда

                  ☐

                  Ограничение за преднамерено транспортиране, с изключение във връзка с ликвидирането

                  ☐

                  Ограничение за преднамерено пускане на пазара

                  ☐

                  Ограничение за преднамерено използване или размяна

                  ☐

                  Ограничение за преднамерено разрешаване на възпроизвеждането на отгледани или култивирани екземпляри, включително в контролирана среда

                  ☐

                  Ограничение за преднамерено освобождаване в околната среда

                  ☐

                  Дерогации, предвидени в системата за издаване на разрешителни, съгласно член 8

                  ☐

                  Предмет на плановете за действие съгласно член 13

                  ☐

                  Включване в системата за наблюдение съгласно член 14

                  ☐

                  Официални проверки за предотвратяване на преднамереното въвеждане

                  ☐

                  Предмет на системата за рано откриване

                  ☐

                  Предмет на бързо ликвидиране след рано откриване

                  ☐

                  Предмет на мерки за управление, ако видът е широко разпространен

                  ☐

                  Мерки за възстановяване

                  ☐

                  7.

                  Допълнителна информация (незадължителна):

      РАЗДЕЛ В

         Хоризонтална информация

                  1.

                  Електронна препратка за информация в интернет относно издадените разрешителни съгласно член 8, параграф 7 от Регламент (ЕС) № 1143/2014

                  2.

                  Планове за действие, посочени в член 13, параграф 2 от Регламент (ЕС) № 1143/2014

                  3.

                  Засегнати от мерките приоритетни пътища

                  Обхванати видове

                  4.

                  Описание на системата за наблюдение съгласно член 14 от Регламент (ЕС) № 1143/2014

                  5.

                  Описание на системата за официални проверки съгласно член 15 от Регламент (ЕС) № 1143/2014

                  6.

                  Описание на мерките, предприети с цел информиране на обществеността

                  7.

                  Разходи за действията, предприети за спазване на Регламент (ЕС) № 1143/2014

                  8.

                  Допълнителна информация (незадължителна):

         Инструкции за съставяне на информацията, която трябва да се представя

      Държавите членки представят информация за всички въпроси, с изключение на обозначените като незадължителни
      РАЗДЕЛ A
      На всички въпроси в раздел А следва да се отговаря за всеки от инвазивните чужди видове, включени в списъка на Съюза, посочен в член 4, параграф 1 от Регламент (ЕС) № 1143/2014, който е бил в сила в края на последната календарна година от отчетния период.
      За всеки от инвазивните чужди видове, които засягат даден регион и за които до същата дата е влязъл в сила акт за изпълнение съгласно член 11, параграф 2 от Регламент (ЕС) № 1143/2014, се отговаря само на въпроси 1—5 и 11—17.
      Въпрос 1

                  —

                  Посочете научното наименование на вида.

            Въпрос 2

                  —

                     Незадължително: Посочете общоприетото наименование на вида на националния език.

            Въпрос 3

                  —

                  Посочете дали видът се счита за присъстващ на територията на държавата членка (когато е приложимо, без най-отдалечените региони).

            Въпрос 4

                  —

                  Ако отговорът на въпрос 3 е „Да“, предоставете файл с данни за разпределението на вида в съответствие с Директива 2007/2/ЕО. В този файл трябва да се използват типовете пространствени обекти, определени в раздел 18 от приложение IV („Разпространение на видовете“) към Регламент (ЕС) № 1089/2010 за прилагане на посочената директива. Информацията за моделите на размножаване и разпространение се предоставят с помощта на подходящи списъци с кодове.

            Въпрос 5

                  —

                     Незадължително: Предоставете допълнителна информация, която считате за необходима за обяснение на отговорите си на въпроси 1—4.

            Въпрос 6

                  —

                  Посочете дали в отчетния период са били издадени разрешителни за този вид съгласно член 8, параграф 2 и/или член 9, параграф 6 от Регламент (ЕС) № 1143/2014.

            Въпрос 7

                  —

                  Да се отговори само ако отговорът на въпрос № 6 е „Да“.

                  —

                  Посочете за всяка календарна година на отчетния период броя на разрешителните съгласно член 8 от Регламент (ЕС) № 1143/2014, с разбивка по категории цел, както и съответния общ брой или обем на екземпляри, за които се отнасят тези разрешителни, включително мерната единица (брой екземпляри, килограми семена и т.н.).

            Въпрос 8

                  —

                     Незадължително: Предоставете допълнителна информация, която считате за необходима за обяснение на отговорите си на въпроси 6 и 7.

            Въпрос 9

                  —

                  Предоставете за всяка календарна година на отчетния период попълнената таблица за инспекциите, изисквани съгласно член 8, параграф 8 от Регламент (ЕС) № 1143/2014.

            Въпрос 10

                  —

                     Незадължително: Предоставете допълнителна информация, която считате за необходима за обяснение на отговора си на въпрос 9. По-специално пояснете защо не са извършени инспекции и кои са евентуално планираните действия.

            Въпрос 12

                  —

                  За предоставяне на информацията може да се групират отделните популации на видове, които са предмет на едни и същи мерки за бързо ликвидиране съгласно член 17 от Регламент (ЕС) № 1143/2014. Ако различни популации са предмет на различни мерки, информацията трябва да се предоставя за всяка отделна популация.

                              —

                              Посочете началната дата на мярката (мерките).

                              —

                              Посочете очакваната продължителност или действителната крайна дата на прилагането на мярката (мерките), ако мярката (мерките) е(са) приключила(и) през отчетния период.

                              —

                              Посочете частта от територията на държавата членка, в която се прилага(т) мярката (мерките) (регион или друга подходяща административна единица).

                              —

                              Посочете биогеографския(ите) район(и) в рамките на тази част от територията в съответствие с Директива 92/43/ЕИО.

                              —

                              Ако е приложимо, посочете подединицата(ите) на речния басейн, в която (които) се прилага(т) мярката (мерките), в съответствие с Директива 2000/60/ЕО.

                              —

                              Ако е приложимо, посочете морския(ите) подрегион(и), в който (които) се прилагат мерките, в съответствие с Директива 2008/56/ЕО.

                              —

                              Посочете научното(ите) наименование(ия) на видовете, които не са обект на мерките, но върху които мерките са оказали отрицателно въздействие.

                              —

                              Посочете за всеки засегнат нецелеви вид типа на наблюдаваното отрицателно въздействие. Това въздействие може да е пряко (например непреднамерено хващане на нецелеви видове с капани) или непряко (например въздействие върху нецелеви видове, които се хранят с отровени целеви видове). Ако наблюдаваното отрицателно въздействие са отнася за група таксони, информацията може да бъде предоставена за групата.

            Въпрос 13

                  —

                     Незадължително: Предоставете допълнителна информация, която считате за необходима за обяснение на отговорите си на въпроси 11 и 12. По-специално пояснете защо не са извършени мерки и кои действия са евентуално планирани.

            Въпрос 15

                  —

                  За предоставяне на информацията може да се групират отделните популации на видове, които са предмет на едни и същи мерки за управление съгласно член 19 от Регламент (ЕС) № 1143/2014. Ако различни популации са предмет на различни мерки, информацията трябва да се предоставя за всяка отделна популация.

                              —

                              Посочете началната дата на мярката (мерките).

                              —

                              Посочете очакваната продължителност или действителната крайна дата на прилагането на мярката (мерките), ако мярката (мерките) е(са) приключила(и) през отчетния период.

                              —

                              Посочете целта на мярката (мерките) за управление.

                              —

                              Посочете частта от територията на държавата членка, в която се прилага(т) мярката (мерките) (регион или друга подходяща административна единица).

                              —

                              Посочете биогеографския(ите) район(и) в рамките на тази част от територията в съответствие с Директива 92/43/ЕИО.

                              —

                              Ако е приложимо, посочете подединицата(ите) на речния басейн, в която (които) се прилага(т) мярката (мерките), в съответствие с Директива 2000/60/ЕО.

                              —

                              Ако е приложимо, посочете морския(ите) подрегион(и), в който (които) се прилагат мерките, в съответствие с Директива 2008/56/ЕО.

                              —

                              Посочете научното(ите) наименование(ия) на видовете, които не са обект на мерките, но върху които мерките са оказали отрицателно въздействие.

                              —

                              Посочете за всеки засегнат нецелеви вид типа на наблюдаваното отрицателно въздействие. Това въздействие може да е пряко (например непреднамерено хващане на нецелеви видове с капани) или непряко (например въздействие върху нецелеви видове, които се хранят с отровени целеви видове). Ако наблюдаваното отрицателно въздействие са отнася за група таксони, информацията може да бъде предоставена за групата.

            Въпрос 16

                  —

                     Незадължително: Предоставете допълнителна информация, която считате за необходима за обяснение на отговорите си на въпроси 14 и 15. По-специално изяснете защо не са извършени мерки и кои действия са евентуално планирани.

            Въпрос 17

                  —

                     Незадължително: Посочете въздействието на вида върху биологичното разнообразие и свързаните екосистемни услуги, включително върху местните видове, защитените обекти и застрашените местообитания. Освен това посочете социалното и икономическото въздействие на вида, както и въздействието му върху човешкото здраве и безопасност.

            РАЗДЕЛ Б
      Раздел Б се попълва за всеки от инвазивните чужди видове, които засягат държавата членка, в съответствие с член 12, параграф 2 от Регламент (ЕС) № 1143/2014.
      Въпрос 2

                  —

                  Посочете научното наименование на вида.

            Въпрос 3

                  —

                     Незадължително: Посочете общоприетото наименование на вида на националния език.

            Въпрос 4

                  —

                  Посочете дали видът се счита за присъстващ на територията на държавата членка (когато е приложимо, без най-отдалечените региони).

            Въпрос 5

                  —

                     Незадължително: Вж. въпрос 4 от раздел А.

            Въпрос 6

                  —

                  Ако е приложимо, посочете кои мерки се прилагат по отношение на съответния вид.

            Въпрос 7

                  —

                     Незадължително: Предоставете допълнителна информация, която считате за необходима за обяснение на отговорите си на въпроси 1—6.

            РАЗДЕЛ В
      Въпрос 1

                  —

                  Предоставете електронната препратка за информация в интернет съгласно член 8, параграф 7 от Регламент (ЕС) № 1143/2014.

            Въпрос 2

                  —

                  Предоставете документ (или електронната препратка за този документ), в който се описва(т) планът(овете) за действие съгласно член 13, параграф 2 от Регламент (ЕС) № 1143/2014.

            Въпрос 3

                  —

                  Посочете засегнатите от мерките приоритетни пътища и инвазивните чужди видове, които засягат Съюза, обхванати от всеки от тези пътища, като използвате посочените по-долу кодове:

                              Път

                              Код

                                          1.

                                          Освобождаване в природата

                              Биологичен контрол

                              1.1

                              Контрол на ерозията/ стабилизиране на дюните (ветрозащитни пояси, живи плетове, …)

                              1.2

                              Риболов в дивата природа (включително любителски риболов)

                              1.3

                              Лов

                              1.4

                              „Подобряване“ на ландшафта/флората/фауната в дивата природа

                              1.5

                              Въвеждане с цел опазване или управление на дивата природа

                              1.6

                              Освобождаване в природата с цел използване (различно от посоченото по-горе, например за обработка и производство на кожи, транспортиране, медицинско приложение)

                              1.7

                              Преднамерено освобождаване с друга цел

                              1.8

                                          2.

                                          Изпускане от ограничена зона

                              Селското стопанство (включително суровини за биогорива)

                              2.1

                              Аквакултури/морски култури

                              2.2

                              Ботаническа градина/зоологична градина/аквариуми (без домашни аквариуми)

                              2.3

                              Домашен любимец/вид за аквариуми/терариуми (включително жива храна за такива видове)

                              2.4

                              Селскостопански животни (включително животни под ограничен контрол)

                              2.5

                              Горско стопанство (включително залесяване или повторно залесяване)

                              2.6

                              Стопанства за производство на кожи

                              2.7

                              Градинарство

                              2.8

                              Декоративни цели, различни от градинарство

                              2.9

                              Научни изследвания и отглеждане ex-situ (в съоръжения)

                              2.10

                              Жива храна и жива стръв

                              2.11

                              Друго изпускане от ограничена зона

                              2.12

                                          3.

                                          Транспортиране — замърсител

                              Замърсител на посадъчен материал

                              3.1

                              Замърсена стръв/примамка

                              3.2

                              Замърсител в храните (включително жива храна)

                              3.3

                              Замърсител върху животните (без паразити или видове, транспортирани от гостоприемник или вектор)

                              3.4

                              Паразити върху животните (включително видове, транспортиран от гостоприемник/вектор)

                              3.5

                              Замърсител върху растенията (без паразити или видове, транспортирани от гостоприемник или вектор)

                              3.6

                              Паразити върху растенията (включително видове, транспортиран от гостоприемник/вектор)

                              3.7

                              Замърсител на семена

                              3.8

                              Търговия с дървен материал

                              3.9

                              Транспортиране на материал от местообитания (почва, растителен материал, …)

                              3.10

                                          4.

                                          Транспортиране — „нередовен пътник“

                              Риболовно/въдичарско оборудване

                              4.1

                              Контейнер/насипно

                              4.2

                              „Стопаджии“ в или върху самолет

                              4.3

                              „Стопаджии“ върху кораб/лодка (без баластни води и обрастване на подводната част на корабите)

                              4.4

                              Машини/оборудване

                              4.5

                              Хора и техен багаж/оборудване (по-специално в областта на туризма)

                              4.6

                              Биологичен опаковъчен материал, по-специално дървен

                              4.7

                              Баластни води от кораби/лодки

                              4.8

                              Обрастване на подводната част на корабите/лодките

                              4.9

                              Превозни средства (кола, влак, …)

                              4.10

                              Други превозни средства

                              4.11

                                          5.

                                          Коридор

                              Взаимосвързани водни пътища/басейни/морета

                              5.1

                              Тунели и сухопътни връзки

                              5.2

                                          6.

                                          Без външно влияние

                              Естествено трансгранично разпространение на инвазивни чужди видове, които са въведени по пътища 1—5

                              6.1

            Въпрос 4

                  —

                  Предоставете документ (или електронната препратка за този документ), в който се описва системата за наблюдение съгласно член 14 от Регламент (ЕС) № 1143/2014.

            Въпрос 5

                  —

                  Предоставете документ (или електронната препратка за този документ), в който се описва системата за официални проверки съгласно член 15 от Регламент (ЕС) № 1143/2014, включително описание на предвидените в член 15, параграф 7 от Регламент (ЕС) № 1143/2014 процедури, които гарантират обмена на съответна информация и ефикасната и ефективна координация между всички участващи в проверките органи.

            Въпрос 6

                  —

                  Предоставете документ (или електронната препратка за този документ), в който се описват мерките, предприети в резултат на присъствието на инвазивен чужд вид, и евентуалните действия, които гражданите са призовани да предприемат.

            Въпрос 7

                  —

                  Предоставете документ (или електронната препратка за този документ) с информация за разходите, направени във връзка със спазването на Регламент (ЕС) № 1143/2014, ако те са известни. Доколкото е възможно, посочете разходите с разбивка по отделни действия (например изграждане на капацитет, пускане в действие на система за наблюдение, извършване на официални проверки, въвеждане на мерки за бързо ликвидиране или управление) и добавете съответна информация — ако е налична — относно възстановяването на разходите и ползите от предприетите мерки (избегнати разходи от вреди, избегнати щети върху биологичното разнообразие и свързаните екосистемни услуги, принос към други цели на ЕС, избегнато увреждане на човешкото здраве и безопасност и избегнати щети върху икономиката).

            Въпрос 8

                  —

                     Незадължително: Предоставете документ (или електронната препратка за този документ) с друга информация, която държавата членка желае да добави във връзка с прилагането на Регламент (ЕС) № 1143/2014 извън изискванията на настоящия формат.